Karinių jūrų pervežimų junginys

Karinių jūrų pervežimų junginys, KJPJ, () – JAV Karinio jūrų laivyno organizacija, valdanti daugelį pagalbinių karinio jūrų laivyno papildymo ir transportinių laivų. 

Įkurta 1949 m. liepos 9 d. kaip Karinio jūrų transportavimo tarnyba (), kuri tada tapo vienintele organizacija, atsakinga už JAV Gynybos departamento pervežimus vandenynuose. 1970 m. organizacija buvo pervadinta į Karinių jūrų pervežimų junginį (Military Sealift Command}.

KJPJ yra JAV Karinio jūrų laivyno dalis, pavaldi:
 Laivyno pajėgų vadovybei () – kariniam laivynui svarbiais klausimais. 
 JAV Transportavimo vadovybei () – ginkluotųjų jėgų pervežimų klausimais. 
 Laivyno sekretoriaus asistentui tyrimų, kūrimo ir pirkimų klausimais  () – viešųjų pirkimų politikos ir priežiūros klausimais.

KJPJ laivų įgulos sudarytos beveik vien iš civilių darbuotojų.

Laivų žymėjimas 
Dalis laivų, kurių savininkė yra JAV vyriausybė, prie pavadinimų turi prefiksą USNS ( 'Jungtinių Valstijų karinio laivyno laivas'). 

Tuo tarpu frachtuojami laivai ar panašiai naudojami turi paprastus prefiksus kaip įprastiniai komerciniai laivai:
 MV ( 'prekybinis laivas'),
 SS ( 'garlaivis') ar 
 GTS ( 'dujų turbininis laivas').
KJPJ korpusų numeriai turi prefiksą T-, kad laivai būtų lengvai atskiriami nuo kovinių laivų, kurių korpusų numeriai tokio prefikso neturi. Kovinių laivų prefiksas prie pavadinimo yra USS ( 'Jungtinių Valstijų karinis laivas').

KJPJ programos 
JAV KJPJ tikslas yra užtikrinti krovinių ir žmonių gabenimą jūromis JAV ginkluotosioms pajėgoms ir kitoms vyriausybinėms institucijoms.

Karinių jūrų pervežimų junginio funkcijos paskirstytos keturiuose programose:
 Jūrų pervežimo () programa. Apima atsargų pervežimo operacijas, valdo degalų tanklaivius, sausakrūvius laivus įrangos, transportinių mašinų, sraigtasparnių, šaudmenų ir pan. atsargų pervežimui.
 Karinio jūrų laivyno pagalbinių pajėgų () programa. Apima karinių laivų atsargų papildymo jūroje operacijas. kurios leidžia kariniams laivams ilgai veikti negrįžtant į uostus. 
 Specialiųjų misijų () programa. Apima valdymą laivų, kurie vykdo ypatingas ginkluotųjų pajėgų ir federalinės vyriausybės užduotis, pvz., povandeninių laivų aprūpinimas (povandeninių laivų tenderiai), raketų skrydžio sekimas ir duomenų rinkimas.
 Išankstinio dislokavimo () programa. Padeda vykdyti JAV ginkluotųjų pajėgų buvimo įtampos rajonuose strategiją. Šios programos laivais į įtampos regionus iš anksto atgabenamos karinės atsargos, karinė technika, kurie laikomi laivuose, kol prireiks. 

Taip pat KJPJ dalis yra ir Karinių jūrų pervežimo laivyno paramos komanda (. 
Ši komanda KJPJ laivus aprūpina įgulomis, moko įgulų narius, taip pat aprūpina KJPJ laivus reikalinga įranga ar atlieka techninę priežiūrą.

Karinio jūrų laivyno pagalbinių pajėgų programa

Vykdydamas Karinio laivyno pagalbinių jėgų programą KJPJ tiesiogiai palaiko karinio laivyno veiklą. 1972 m. buvo atliktas tyrimas, kurio metu buvo išsiaiškinta, kad būtų pigiau, jei pagalbinių karinio laivyno laivų (pvz., tanklaivių, tiekimo laivų) įgulos būtų sudarytos iš civilių jūrininkų. Tokie laivai yra nudažyti miglos pilkumo spalva, išskyrus laivus ligonines (USNS Mercy (T-AH-19) ir USNS Comfort (T-AH-20)), kurie yra baltos spalvos. Šių laivų pagrindiniai kaminai turi mėlyną ir auksaspalvę juostas. 

Karinio jūrų laivyno pagalbinių pajėgų laivų tipai
 Amunicijos laivai () (T-AE)
 Kovos atsargų laivai () (T-AFS). Šiuo metu KJPJ tokių laivų nebeturi, visi išbraukti iš laivyno sąrašų.
 Sausakrūviai amunicijos laivai () (T-AKE)
 Greitieji kovinio tiekimo laivai () (T-AOE)
 Laivyno okeaniniai vilkikai () (T-ATF)
 Papildymo tanklaiviai () (T-AO)
 Laivai ligoninės () (T-AH)
 Gelbėjimo ir iškėlimo laivai () (T-ARS)

Karinio jūrų laivyno pagalbinės pajėgos yra D. Britanijos Karališkojo karinio laivyno pagalbinių pajėgų () analogas.

Specialiųjų misijų programa
KJPJ Specialiųjų misijų programa turi 24 laivus, kurie naudojami kaip operacijų platformos ir tarnybos, reikalingos vykdant unikalias JAV kariuomenės ir federalinės vyriausybės misijas. Šios misijos yra okeanografiniai ir hidrografiniai stebėjimai, povandeniniai stebėjimai, raketų skrydžių sekimas ir duomenų rinkimas, akustiniai tyrimai, povandeninių laivų veiklos palaikymas. Specialiųjų misijų laivai dirba skirtingiems karinio laivyno klientams, pvz., Karinio laivyno jūrų sistemų junginys (), Karinio jūrų laivyno okeanografo tarnyba).

Šios programos laivai nudažyti taip pat, kaip ir Karinio jūrų laivyno pagalbinių pajėgų programos laivai – korpusai migliškai pilki, kaminai su mėlyna ir auksine juostomis. 

Specialiųjų misijų programos laivų tipai:
 Kabelių klojimo ir kabelių remonto laivai () (T-ARC) Dabar KJPJ turi 1 tokį laivą.
 Vadovavimo laivai () (LCC) Dabar KJPJ turi 1 tokį laivą. 
 Raketų bandymų instrumentiniai laivai () Missile Range Instrumentation Ships  (T-AGM) Dabar KJPJ turi 3 tokius laivus.
 Navigacijos bandymų paramos laivai () (T-AGS) Dabar KJPJ turi 1 tokį laivą. 
 Vandenyno stebėjimo laivai () (T-AGOS) Dabar KJPJ turi 5 tokius laivus. 
 Okeanografinių tyrimų laivai () (T-AGS) Dabar KJPJ turi 6 tokius laivus. 
 Povandeninių laivų ir specialiųjų kovos veiksmų paramos laivai () Dabar KJPJ turi 8 tokius laivus.
 Povandeninių laivų tenderiai () (AS) KJPJ turi 2 tokius laivus (USS „Emory S. Land“ (AS-40) ir USS „Frank Cable“ (AS-39)).

Nuorodos 

 2012 ships of U.S. Navy's Military Sealift Command  (2012 m. turimų laivų siluetai)

JAV kariuomenė